ขอสอบถามหน่อยค่ะ เมื่อมี.ค.ได้เปลี่ยนยาคุมยี่ห้อใหม่กินแบบ 28 วัน ประจำเดือนมาก็ปกติ พอเมื่อเดือน มิ.ย.ได้บริจาคเลือดไปประจำเดือนมาตอนเริ่มยาแผงใหม่เม็ดแรก แล้วประจำเดือนก็มาแล้วแต่มาแค่ 2-3หยดเองคะ พอเดือนนี้กินยาคุมหมดแผงแล้วเริ่มแผงใหม่กินมา 10 วันแล้วประจำเดือนก็ยังไม่มาเลยค่ะ (มีเพศสัมพันล่าสุด 6 มิ.ย.) แต่เมื่อเช้าวันเสาร์ที่ 17 ได้ตรวจที่ตั้งครรภ์ก็ปกตินะค่ะ ไม่ทราบว่าที่ประจำเดือนไม่มาเป็นเพราะตั้งครรภ์หรือปัญหาสุขภาพเราเองคะคำพูด
สวัสดีค่ะ หากทานยาคุมกำเนิดจนครบ 28 เม็ดแล้ว ไม่มีประจำเดือนมา แต่ได้ตรวจหาการตั้งครรภ์ดูแล้ว (ซึ่งนานมากกว่า 2 สัปดาห์นับจากที่ได้มีเพศสัมพันธ์ครั้งสุดท้ายไป) และไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา น่าจะเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง จึงทำให้ไม่มีเลือดออกมา โดยเฉพาะยาคุมกำเนิดชนิดที่มีฮอร์โมนต่ำ และอาจประกอบกับการที่ได้ไปบริจาคเลือดมา จึงอาจเกิดภาวะโลหิตจางชั่วคราวขึ้นได้ค่ะแนะนำให้ทานยาคุมกำเนิดต่อไปตามปกติ ซึ่งการที่ไม่มีประจำเดือนมา หากเกิดจากผลของฮอร์โมนจากยา ก็ไม่ได้อันตรายอะไรค่ะ อย่างไรก็ตาม หากทานยาคุมจนหมดแผงแล้ว ยังไม่มีประจำเดือนมาอีก ก็อาจต้องตรวจหาการตั้งครรภ์ดูเรื่อยๆ ค่ะ แต่ถ้าหากอยากให้ประจำเดือนมา ก็อาจต้องหยุดทานยาคุม และรอประจำเดือนมาค่ะ ซึ่งก็อาจต้องใช้เวลานานซักระยะค่ะคำพูด